**Pornaisten Eläkkeensaajat ry**

**Kerho 23.1.2013 klo 10 Laukkosken Työväentalo**

**Muistio:**

* Osallistujat liite 1
* Puheenjohtaja Leivoja kertoi eilisestä Itä-Uudenmaan yhdistysten kokouksesta Porvoossa. Tapahtumia riittää keväällä.
* Matti kertoi Ikä-Infon tapahtumista ja että Pornaisten tapahtumiin pyritään saamaan jäseniä paikalle.
* Jäsenmaksut voi taas maksaa Kaijalle.
* Hiihdon MM- kisaveikkauksen voi tehdä kerhossa ja palauttaa Jormalle 19.2. mennessä. Veikkaus tulee myös kotisivuille Jäsenhuoneeseen entiseen tapaan, myös tehdyt veikkaukset.
* Keskusteltiin aloitetta terveyskeskusmaksujen poistamisesta ja terveyskeskuksen toiminnan selkiyttämisestä. Pyritään saamaan tästä aiheesta ja mahdollisesti myös kuntarakenneuudistuksesta joku demari tai kunnan vastaava henkilö kertomaan kerhoon kunhan asiat ovat siinä vaiheessa että niistä voidaan päättää.
* Mäntsälän Eläkkeensaajat tulevat vieraaksemme to 31.1. klo 10 Halkian Työväentalolle Syys Kuntohaasteen merkeissä. Pelaamme bocciaa, Pornainen tarjoaa kahvit ja Mäntsälä tuo pullat. Kuntohaasteessa meidän suoritukset/ jäsen oli 8 ja mäntsäläläisten 4 joten voittomme oli selvä.
* Käytiin tiukka Tietovisa. Koossa oli 5 joukkuetta, parhaiten tiesi tällä kertaa Ahosen Matin ja Jorman joukkue Kangassalon Eeron porukan seuratessa tiiviisti kintereillä pisteen päässä. Itse kukin oli miettinyt osuvia ja erinomaisia kysymyksiä ja erityisesti mainittakoon Kippilän Vekan kysymys, jossa hän kertoi juosseensa kilpaa kaksinkertaisen olympiavoittajan Volmari Isohollon kanssa samassa kisassa. Isohollo oli kisassa 7. ja Veka 19! Tietovisan joukkueet ja tulokset löytyvät kotisivuiltamme.
* Kävelylenkki päätettiin siirtää keväämmälle, tehdään mahdollisesti samalla kevätretki ja kahvit ja eväät mukaan.
* Koska sote- uudistus on niin levällään, todettiin että Toimintatiimin palaveria ei nyt ole terveyskeskusmaksun tiimoilta aiheellista vielä pitää. Asiasta keskusteltiin kerhossa muutoin ja siihen palataan kun sen valmistelu etenee.

Muistion vakuudeksi:

Matti Leivoja Jorma Laukka

Puheenjohtaja Sihteeri.